Sadaya ingkang badhe nêtakakên kêdah lapur dhatêng abdi dalêm pangrèh praja ingkang ambawahakên, tumrap têtakan ingkang botên ngangge bong ingkang majibi, punapadene nêtakakên dhatêng dhoktêr, punika sampun botên mawi ambayar arta palangkah, dalah sajèn sasaminipun isarating lare têtak, dhatêng bong ingkang majibi. Wondene sajèn sasaminipun isarating lare têtak, punika kalilan rêrukunan kawarnèkakên arta, nanging kathahipun botên kenging langkung saking f1,- kalêbêt ingkang bela. Mênggah tumanjanipun arta tindhih têtak punika kabage 3 ingkang kalih bageyan dhatêng bong ingkang nêtaki, ingkang sabageyan kangge ingonipun tiyang miskin.